OpenLLM-France/wikimedia huggingface dataset:
# Yohei Nakada

Yohei Nakada (japonieraz: 中田 洋平, 1983ko azaroaren 11 - ) Japoniako futbolaria da.
Hainbat futbol taldetan jokatu du, esaterako Kataller Toyama.

## Kanpo loturak

* (Japonieraz) J.League Data Site
* Datuak: Q8054490
# Yohei Sakai

Yohei Sakai (japonieraz: 坂井 洋平, 1986ko apirilaren 10a - ) Japoniako futbolaria da.
Hainbat futbol taldetan jokatu du, esaterako Yokohama FC eta Thespakusatsu Gunma.

## Kanpo loturak

* (Japonieraz) J.League Data Site
* Datuak: Q3299626
# Concha Catalá

Concepción García Paz Catalá (Bilbo, 1881eko urtarrilaren 7a - Madril, 1968ko uztailaren 3a) bizkaitar aktorea izan zen.
XX. mende hasierako aktorerik nagusienetariko bat izan zen. Aita orkestra-zuzendaria zuen eta umea zenetik Madrilen bizi zen. Bertan ikasi eta bertan debutatu zuen antzerkian 1900. urtean. 1940 bere konpainia osatu zuen Manolo González, Carmen Carbonell eta Antonio Vicorekin batera, Los cuatro ases izenekoa. Zineman Una morena y una rubia (1933), José Buchsarena; Suspiros de España (1939), Benito Perojorena eta Su hermano y 'el (1941), Luis Marquinarena egin zituen. 1963an Doña Clarines egin ondoren, bere karrera utzi zuen.

## Filmografia

* Una morena y una rubia (1933), José Buchsek zuzendua.
* El genio alegre (1939), Fernando Delgadok zuzendua.
* Suspiros de España (1939), Benito Perojok zuzendua.
* La gitanilla (1940), Fernando Delgadok zuzendua.
* El último húsar (1940), Luis Marquinak zuzendua.
* Su hermano y él (1941), Luis Marquinak zuzendua.
* Yo soy mi rival (1941), Mario Bonnardek zuzendua.
* Espronceda (1945), Fernando Alonso Casaresek zuzendua.

## Erreferentziak

* ↑ Manzanos Arreal, Paloma. (2001). Emakumeak Vitoria-Gasteizen mendeetan zehar. Vitoria-Gasteizko Udala ISBN 84-95577-21-6..
* Datuak: Q8349074
* Multimedia: Concha Catalá / Q8349074
# Concha Jenerala kalea

Concha Jenerala kalea :
| Bilbo. Abando eta Zabalburu ||
| Fernández de Campo eta Concha Jenerala kaleen arteko izkina. ||
| Herrialdea Probintzia Udalerria | Euskal Herria Bizkaia Bilbo |
| Bilbo erdigunea Concha Jenerala kalea Concha Jenerala kalea Concha Jenerala kalea ||
| Koordenatuak: | 43°15′32.89″N 2°56′05.91″W﻿ / ﻿43.2591361°N 2.9349750°W﻿ / 43.2591361; -2.9349750 |
Concha Jenerala kalea Bizkaiko Bilbo hiriburuaren erdigunean dagoen kalea da. Abando eta Zabalburu auzoen artean hedatzen da.
Elkano kalea eta Egileor plazan hasi eta Pablo Picasso kalean amaitzen da, Vista Alegre zezen plazaren alboan, tartean, San Mames zumardia eta Autonomia kalea elkartzut zeharkatuz.
Izena Manuel Gutiérrez de la Concha militarrari zor dio.

## Eraikin interesgarriak

Concha Jenerala kalearen inguruan honako eraikin nabarmenak daude:

### Eraikinak

* Ibis hotela, antzinako Ideal Cinema
* Vista Alegre zezen plaza
* Juan Manuel Sanchez Marcos ikastetxea
* Naturgasen egoitza
* Juan Manuel Sanchez Marcos ikastetxea
* Concha Jenerala kaleko eraikin baten aurrealdea
* Ibis hotela
* Vista Alegre zezen plaza

## Kanpo estekak

* Datuak: Q18352979
* Multimedia: Calle General Concha / Q18352979
# Concha Espinosa

María Concepción "Concha" Espinosa Jiménez (Basauri, Bizkaia, 1954 – Madril, 2008ko irailaren 24a), bizkaitar sindikalista izan zen, UGTren kidea. Londresen espainiar etorkinekin lanean ari zela hasi zen sindikatuan. Bertan Jesús Mancho bikotekidea ezagutu eta elkarrekin sindikaturako lan egin zuten.

## Ibilbidea

Emigrazioaren Espainiako Institutuan hasi zen lanean, Londresen, Erresuma Batuan, espainiar emigranteei lagunduz. Han UGTn afiliatu zen, Erresuma Batuan afiliatu ugetista etorkinen gunea osatuz. Orduan ezagutu zuen bere lankide sentimentala, Jesús Mancho, UGTko Nicolás Redondorekin idazkari konfederala. Elkarrekin joan ziren laurogeita hamarreko hamarkadaren hasieran Caracasera, Venezuelara. 1996an Espainiara itzuli ziren, eta Concha Espinosa Alcalako Unibertsitatean hasi zen lanean. FETE Hezkuntzako UGTren Federazioko atal sindikalean parte hartu zuen. 2002an Meridan egindako FETEen XIII. Biltzarrean, Unibertsitateko Idazkari hautatu zuten, eta FETEen XIV. Kongresuan (2005) berriz hautatu zuten. Unibertsitateei buruzko Lege Organikoa (LOU) aldatzeko negoziazioetan aktiboki parte hartu zuen. Lege hori 2001ean onartu zen, eta ondoren 2007an aldatu zuen Rodríguez Zapateroren gobernu sozialistak. Urrutiko hezkuntzaren eta Urrutiko Hezkuntzarako Unibertsitate Nazionalaren (UNED) garrantzia aldarrikatu zuen, eta Kontseilu Sozialeko kide zen. Gainera, unibertsitate publikoetarako finantzaketa handiagoaren alde egin zuen beti, baita irakasleen fiskalizazio handiagoaren alde ere, irakaskuntzaren kalitate hobea lortzeko.
2008ko irailaren 24an 54 urte zituela hil zen, urdaileko minbiziaren ondorioz.

## Erreferentziak

* ↑ (Gaztelaniaz) Moraleda, Fernando. (2008-09-26). «Concha Espinosa, socialista» El País ISSN 1134-6582. (Noiz kontsultatua: 2022-09-24).

## Kanpo estekak

* Datuak: Q5780967
# Étrelles

Étrelles (bretainieraz Stredell) Ille eta Vilaine departamenduan dagoen Bretainiako udalerria da. Udalerri honetako lurtsailetan La Roche-aux-Fées munomentu megalitikoa kokatzen da.

## Kanpo estekak

* Datuak: Q213564
* Multimedia: Étrelles / Q213564
# Étraye

Étraye Frantziako udalerria da, Meuse departamenduan dagoena, Ekialde Handia eskualdean. 2013an 52 biztanle zituen.

## Demografia
### Biztanleria

2007an Étraye udalerrian erroldatutako biztanleak 52 ziren. Familiak 23 ziren, horien artean 9 pertsona bakarrekoak ziren (9 bakarrik bizi ziren gizonak), 5 seme-alabarik gabeko familiak ziren eta 9 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 28 etxebizitza zeuden, 23 familiaren etxebizitza nagusia ziren, 2 bigarren erresidentzia ziren eta 2 hutsik zeuden. Etxebizitza guzti hauek 28etxeak ziren. 23 etxebizitza nagusietatik 22 bere jabearen bizilekua ziren eta 1 alokairuan okupaturik zegoen; 1ek bi gela zituen, 2 etxek hiru zituzten, 3 etxek lau zituzten eta 16 etxek bost zituzten. 13 etxek euren parking plaza propioa zuten azpian. 10 etxetan ibilgailu bat zegoen eta 7 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Étraye udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 4 |
| 0 | 85-89 | 0 |
| 0 | 80-84 | 4 |
| 4 | 75-79 | 0 |
| 4 | 70-74 | 0 |
| 0 | 65-69 | 4 |
| 0 | 60-64 | 4 |
| 0 | 55-59 | 0 |
| 0 | 50-54 | 0 |
| 4 | 45-49 | 0 |
| 0 | 40-44 | 0 |
| 0 | 35-39 | 0 |
| 4 | 30-34 | 4 |
| 0 | 25-29 | 4 |
| 0 | 20-24 | 0 |
| 0 | 15-19 | 0 |
| 4 | 10-14 | 0 |
| 8 | 5-9 | 0 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 33 ziren, horien artean 22 aktiboak ziren eta 11 inaktiboak ziren. 22 pertsona aktiboak lanean(16 gizon eta 6 emakume) zeuden.. 11 pertsona inaktiboetatik 3 erretiraturik zeuden, 5 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra erauzte enpresa batena zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q214398
* Multimedia: Étraye / Q214398
# Étoy

Étoy Suitzako udalerria da. Vaud kantonamenduan dago, Vaud kantonamendua barrutian. 2014an 2,898 biztanle zituen 4,93 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q70216
* Multimedia: Étoy / Q70216
# Citharinidae

Citharinidae arrain karaziformeen familia da, Afrikako ur gezetan bizi dena..

## Generoak

FishBaseren arabera, familiak egun 8 espezie ditu, 3 generotan banaturik:
* Citharidium (Boulenger, 1902)
* Citharinops (Pellegrin, 1919)
* Citharinus (G. Cuvier, 1817)

## Erreferentziak

* ↑ Nelson, Joseph S.. (1976). Fishes of the World. John Wiley & Sons ISBN 0-471-54713-1..
* ↑ (Ingelesez) Ctenoluciidae. Integrated Taxonomic Information System.
* ↑ www.fishbase.org

## Kanpo estekak

* Datuak: Q867657
* Multimedia: Citharinidae / Q867657
* Espezieak: Citharinidae
# Citharidae

Citharidae arrain pleuronektiformeen familia da, itsaso epel eta azpitropikaletan bizi dena..

## Generoak

FishBaseren arabera, familiak egun 6 espezie ditu, 4 generotan banaturik:
* Brachypleurinae subfamilia
** Brachypleura generoa
*** Brachypleura novaezeelandiae
** Lepidoblepharon generoa
*** Lepidoblepharon ophthalmolepis
* Citharinae subfamilia
** Citharoides generoa
*** Citharoides axillaris
*** Citharoides macrolepidotus
*** Citharoides macrolepis
*** Citharoides orbitalis
** Citharus generoa
*** Citharus linguatula

## Erreferentziak

* ↑ Nelson, Joseph S.. (1976). Fishes of the World. John Wiley & Sons ISBN 0-471-54713-1..
* ↑ www.fishbase.org

## Kanpo estekak

* Datuak: Q378142
* Multimedia: Citharidae / Q378142
* Espezieak: Citharidae
# Zabalik

Zabalik informazio orokorreko astekari euskalduna izan zen, Vocento taldeak argitaratua. Lehenengo alea. Nerea Azurmendi izan zen komunikabide berri honen zuzendaria
Hartutako formatoa lehengo Eguna edo Hemen astekarien antzekoa zen, euskara hutsezko egunkaria formatuan baina astekako maiztasunean. Hasieratik "Zabalik" astekariak zinema, musika eta aisialdi gaiak batez ere jorratu zituen, asteburuari oso lotuta baitzegoen. Politika, ekonomia eta nazioarteko gaiak momentu puntualetan agertzen ziren. Gizartearen inguruko gaiak gehiago landu ziren, Iñaki Perurena edo Alex Ubago bezalako jende ezagunei entrebistak eginez adibidez. 2002an errotatibak ematen zituen aukerez baliatuta kolorez hornitu zen "Zabalik".
2005etik aurrera, solte banatzeaz aparte, Vocento hasi zen Diario Vasco eta El Correo egunkariekin bat banatzen, 0,35 zentimoetako gainprezioan. Harpidetza eginez gero, 1'15 eurotan saltzen zen. Urtarrilaren 20tik aurrera izan zen horrela, gainera formatu txikiago batean, aldizkarikoa eta orrialde gehiagorekin. Banaketa eguna ere aldatu zuten ostiraletik ostegunera.
2005 urtearen amaieran, arazo ekonomikoak tarteko, aldizkaria editatzeari utzi zioten.

## Erreferentziak

* ↑ http://www.argia.eus/argia-astekaria/1736/zabalik-correo-taldearen-euskararako-jauzia/inprimatu
* ↑ http://euskaljakintza.com/zabalik-astekariaren-bukaera/
* ↑ http://hiruka.eus/komunitatea/Ukberri/1421258192630

## Kanpo estekak

* Datuak: Q25474744
# Zaballa (argipena)

Zaballa izenak hainbat adiera du:
Euskal Herriko toponimia:
* Zaballa, Barakaldoko auzoa.
* Zaballa, Trapagarango auzoa.
* Zaballa edo Zaballako espetxea, Arabako espetxe bat.
* Zaballa mendia, Araban.
Ikus, halaber:
* Zabal (argipena)
* Zaballa (deitura)
# Zaballa (mendia)

Zaballa Araban den mendi bat da, izen bereko mendilerroan kokatuta dagoena.
643 metroko garaiera dauka.

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) (mendia) Zaballa (mendia) (Mendikat)
* ↑ Zaballa (Mendikat)

## Ikus, gainera

* Euskal Herriko mendiak
* Arabako mendien zerrenda

## Kanpo estekak

* luberri.net webgunean
* Datuak: Q56662918
# Zaballa-Zentroa (barrutia)

Zaballa-Zentroa (1) :
| Barakaldo ||
| Bide Onera plaza ||
| Herrialdea | Euskal Herria |
| Probintzia | Bizkaia |
| Udalerria | Barakaldo |
| Auzoak | Zaballa eta Zentroa |
| Azalera | 0,188 km² |
| Biztanleria | 7.915 (2013) |
Zaballa-Zentroa Barakaldoko (Bizkaia) 1. barrutia da. Eustatek emandako datuen arabera barrutiak 7.915 biztanle zituen 2013. urtean, eta 0,188 kilometro koadroko azalera. Hiriko erdigunea da, Bideo Onera eta Herriko plazak Foruen pasealekuaren bitartez lotzen dituena. Barrutiak Urban Galindo auzoarekin egiten du muga ekialdean, eta Beurko-Bagatza barrutiarekin iparraldean. Bi auzoz osatzen da: Zaballa eta Zentroa.
Barakaldoko erdiguneko barrutia izanik, hainbat denda eta bulego biltzen ditu barrutiak. Azken urteetan garrantzi handia eman zaie oinezkoei eta horretarako Bide Onera eta Herriko plazak berriztu dira, oinezkoentzako ia erabat berreskuraturik. Bide Onera plazan, auzitegi berriak zabaldu ziren 2002an. Horrez gain, 2002ko apiriletik Bilboko metroaren Barakaldoko geltokia zabaldu zen.

## Kale garrantzitsuenak

* Juan de Garay kalea
* Herriko Plaza

## Erreferentziak

* ↑ Barakaldoko Udala. «Datu Orokorrak» (Noiz kontsultatua: 2014-10-27).
* ↑ Eustat. «Bizkaiko biztanleria barruti eta zentsu-sekzioen arabera, sexuaren, adin-taldeen eta naziotasunaren arabera. 2013» (Noiz kontsultatua: 2014-10-27).
* ↑ Barakaldoko Udala. «Datu Orokorrak» (Noiz kontsultatua: 2014-10-27).

## Ikus, gainera

* Zaballa
* Zentroa (Barakaldo)
* Barakaldo

## Kanpo estekak

* Datuak: Q12269149
# Zaballa (Trapagaran)

Zaballa Trapagarango (Bizkaia) auzo bat da. Auzoa, udalerriaren mendebaldean dago Trianoko mendien maldetan kokaturik.

## Elkarteak

* Club Zaballa Elkartea, besteak beste, auzoko jaien antolatzailea.

## Jaiak eta ospakizunak

Zaballako jaiak apirila bukaeran ospatzen dira San Jose Langilearen omenez. Jaiek hiru egun irauten dute.

## Ikus, gainera

* Zaballa (Barakaldo)

## Kanpo estekak

* Datuak: Q12269151
# Zabalguneko zirku-antzokiaren zorigaitza

Zabalguneko zirku-antzokiaren zorigaitza Bilboko Circo del Ensanche zineman 1912ko azaroaren 24an gertatu zen ezbeharra izan zen. Zinemako goiko eserlekuetan eserita zeuden hainbat umek sute bat piztu zela pentsatu zuten eta, ateratzen saiatzerakoan, ateak itxita aurkitu zituzten. Eskailera batetik behera amildu ziren eta 44 ume eta 2 heldu hil ziren ezbeharraren ondorioz.

## Zirkua

Zabalguneko zirku-antzokia edo "Circo del Ensanche" Bilbon XIX. mendearen amaieran ireki zen zirkuetako bat zen. 1895eko azaroaren 24an ireki zen, Pozas Lizentziatua, Concha Jenerala eta Elkano kaleen artean, Plaza Eliptikoaren inguruan. Atanasio Anduizaren lana izan zen. Antzokian zirkua, dantzak, zaldi-erakustaldiak eta gimnastika egiten ziren, baina 1910etik aurrera zinema-eskaintza zen bere programazio nagusia.

## Zorigaitza

1912ko azaroaren 24an, igandea, filmak saio jarraituan eskaintzen ziren, eguerdiko hiruetatik gauerdira arte. Zinemarako sarrerak 10 zentimo balio zituen, eta saio berezia egin zen eskoletako ikaslerik onenak saritzeko. Saio nagusia, egun horretan, ¿Quién ha robado el millón? filma zen. Arratsaldeko 18:00ak aldera norbaitek "SUA!" oihukatu zuen. Hilabete batzuk lehenago, maitzaren 27an, Castellóko probintziako Vila Realen sute batek 69 pertsona hil zituen, eta jendeak beldur handia zien suteei zinemetan. Eskaileratatik jaitsi ezinik, 44 ume eta bi heldu hil ziren.

## Oroimena

Hilkutxa zuriek Bilbo zeharkatu zuten Hildakoen trenbidea hartzeko. Derioko Vista Alegre hilerriko mausoleo batean daude gordeta hildako guztiak.

## Erreferentziak

* ↑ «Zabalguneko zirku-antzokaren zorigaitza - Archivo Foral - Bizkaia.eus» web.bizkaia.eus (Noiz kontsultatua: 2023-02-28).
* ↑ La catástrofe del Circo de Ensanche. .
* ↑ «BILBAO (Bizkaia) – TEATRO CIRCO DEL ENSANCHE (44 niños y 2 adultos asfixiados). Programas de cine. Prospectos de cine» www.prospectosdecine.com (Noiz kontsultatua: 2023-02-28).
* ↑ (Gaztelaniaz) «Cuarenta y cuatro ataúdes blancos» El Correo 2012-11-18 (Noiz kontsultatua: 2023-02-28).
* ↑ «Bilbaopedia - Teatro Circo del Ensanche» www.bilbaopedia.info (Noiz kontsultatua: 2023-02-28).
* ↑ «Bilboko Hileta Zerbitzuak - Zabalguneko zirkoan hildako haurren panteoia» www.bilbao.eus (Noiz kontsultatua: 2023-02-28).

## Kanpo estekak

* Datuak: Q12255844
# Zaballa (Araba)

Zaballa Arabako Iruña Oka udaleko Langraiz Oka kontzejuan dagoen herri hustua da. Egun, lur horietan Araba espetxea dago.

## Historia

Ez dira datu asko ezagutzen. 1025ean dokumentatuta dago. Noiztik hustu zen ez dakigu.

## Erreferentziak

* ↑ «Mortuorios o despoblados». Toponimia alavesa seguido de Mortuorios o despoblados y Pueblos alaveses. Onomasticon Vasconiae 5. Bartzelona-Bilbo: ALSOGRAF, Euskaltzaindia, 554 or. ISBN 8485479483.
* ↑ http://aunamendi.eusko-ikaskuntza.eus/es/berberana/ar-13145/
* Datuak: Q61782796

## Ikus, gainera

* Langraiz Okako espetxea
* Araba espetxea
# Zaballa (Barakaldo)

Zaballa Barakaldoko auzoa da, Zaballa-Zentroko barrutia (1.a) osatzen duena Zentroarekin batera.

## Ondarea

Udalk euskaltegiaren eraikina, antzina, 1930eko hamarkadan alegia, Eusko Abertzale Ekintza alderdi politikoaren egoitza izandakoa.

## Kale garrantzitsuenak

* Foruen pasealekua
* Juan de Garai kalea

## Ikus, gainera

* Zaballa (Trapagaran)

## Kanpo estekak

* Datuak: Q12269146
# Zubierreka

Zubierreka honako lekuak izan daitezke:
* Zubierreka auzoa Lazkaon.
* Zubierreka industrialdea: Lazkaon dagoen industriagunea.
# Zubibide

Zubibidea edo biaduktua errepide edo trenbide batek sakonune bat gainetik zeharkatzeko egiten den zubi-moduko eraikuntza edo pasabidea da. Jada antzinaroan eraikitzen zuten eta horren adibide bat hegoaldeko Frantzian dagoen Pont Serme da. Egun, oraindik egiten dituzte eta ospetsuena Tarn ibaia zeharkatzen duen Millauko biaduktua izan liteke.

## Erreferentziak

* ↑ Euskalterm: [Entitate Geografikoen Hiztegia] [2020]
* ↑ Euskalterm: [Hiztegi terminologikoa] [2002]
* ↑ O’Connor, Colin. (1993). Roman Bridges. Cambridge University Press, 99 or. ISBN 0-521-39326-4..

## Kanpo estekak

* Datuak: Q181348
* Multimedia: Viaducts / Q181348
# Zubiaur dorretxea

Zubiaur, Zubiaurre edota Urain dorretxea Gipuzkoako Oñati udalerrian dagoen dorretxe bat da. Oñatiko Alde Zaharrean dago, Arantzazu kaleko 1. zenbakian. Gipuzkoako kultura ondasuna izendatua dago.

## Kanpo estekak

* Datuak: Q25474255
* Multimedia: Zubiaurre dorrea / Q25474255
# Zubiaurre jauregia

Zubiarre jauregia Errenteriako Santa Klara kalean dagoen XVII. mendeko oinetxea da.

## Historia

1638an, herria suntsitu zuen sutearen ondoren egin ziren berreraiketa lanen ondorioa dira Errenteriko oinetxe garrantzitsuenak, Zubiaurre jauregia barne. Garai honetan birmoldatu zen, etxeaurreak zuen itxura gotikoa barrokora aldatuz. Herria hiribildua zenean oinetxe honek Frantziako Atea zaintzen zuen harresiaren parte izanik; Iparraldeko etxeaurretik hasten zen harresia eta Beheko kaleko etxeen atzekaldeek osatzen zuten ibairantz. Santa Klarako arrabaletik egiten ziren sartu-irtenen arduraduna zen.
Antzinako mapan ikus daitekeenez, harresia ibaia eta itsasoarekin babestuta zegoen, eta lurretik zetozen erasoetatik defendatzeko lau dorretxe zeuzkan: Torrekua, Morrontxo, Zubiaurre jauregia, eta Mikelazulo atea. Marea goian zegoenean Errenteriako harresietaraino heltzen zen itsasoa garai haietan.
Zubiaurre jauregiak izen desberdinak izan ditu historian zehar, familia nagusi desberdinen jabetza izan bait zen, hala nola, Jauregi Zahar, Antia-Enea, Amasa-Enea eta Elizalde-Enea. Familia hauen desagertzeak eta XIX. mendean jauregiaren erabilera etxebizitzetara bilakatzea dira XXI. mendera egoera txarrean iristea.

## Ezaugarriak

Oinplano laukizuzena du, behekoa eta beste bi solairu eta estalkia hiru aldeetara. Hegoaldeko etxeaurrea da nagusia, solairu bakoitzeko hiru bao eta behekoan ate tatxonatu bat, leiho bat ezkerrean eta eskubiko beste leihoa zena, sarbide bihurtua ditu. Lehenengo solairuko hiru baoek balkoi luzea osatzen dute, ezkerraldean jauregitik perpendikularki irteten den luzapen bat du, funtzio argirik ez duenak. Bigarren solairuan, balkoi luzearen erdian, Elizalde sendiaren armarria dago, XVII. mendean jabetza zutenak, bi sirena eusle eta dorre hirukoitza duten bi gaztelu erakusten dituenak. Mendebaldeko etxeaurrean kañoi itxurako gargola bat ikus daiteke eta eskailera-buruak argiztatzeko altuera desberdinetara ireki ziren leihoak. Iparraldeko etxeaurreak, atzekaldekoak,ibaira ematen zuen eta bertako ateek itsas jarduerekin lotutako zereginetarako erabiliak ziren. Lurraren maila desberdina denez bi aldeetan, atzeko aldetik solairu bat gehiago dago.

## Galeria

* Ezkerraldeko etxeaurrea, eskailea-buruak argitzeko leihoekin
* Kañoi itxuradun gargola
* Etxeaurreko balkoi berezia
* Etxeaurrea

## Erreferentziak

* ↑ Gipuzkoako Batzar Nagusiak Arte zibila
* 1 2 Errenteriako Udala Arkitektura zibila
* 1 2 Hiru Zubiaurre jauregia
* 1 2 Errenteriako Udala. Herria ezagutzen Zubiaurre jauregia
* 1 2 Oarsoaldea TurismoaZubialde Jauregi barrokoa

## Kanpo estekak

* Datuak: Q39904294
* Multimedia: Zubiaurre jauregia / Q39904294
# Zubiena

Zubiena Italiako udalerri bat da. Biellako probintzian kokatuta dago, Piemonte eskualdean. 1.157 biztanle ditu, 12,47 kilometro koadroko azaleran banatuta.

## Mugakideak

Zubienak honako udalerri hauekin egiten du muga:
Borriana Cerrione Magnano Mongrando Sala Biellese Torrazzo

## Kanpo estekak

* Datuak: Q18197
* Multimedia: Zubiena / Q18197
# Zubiberria (Tolosa)

Zubiberria, Gipuzkoako Tolosa udalerrian dagoen zubi bat da. Hasiera batean Foruen zubia deitzen zen, ziurrenik gaur egungo izena jatorriz Erdi Arokoak eta askoz ere antzinagokoak diren Arrameleko zubia eta Naparzubiaren ondoren udalerrian egin zen hurrengo zubi garrantzitsua izan zelako datorkio.
XX. mendearen lehen herenean eraikitzen hasi eta 1926an amaitu zen. Garaiko 252.000 pezetako kostua izan zuen eta usadiozko arkurik gabe eraiki zen lehenbiziko tolosar zubia izan zen. Harri eta hormigoiez egina dago.

## Ikus gainera

* Tolosako zubiak

## Erreferentziak

* ↑ Tolosako zubiak. Mikel G. Telleria Tapia, Monografikoak. 7ko / Zazpiko. Zazpi Herrialdeetako Kultur Ekartea

## Kanpo estekak

* Datuak: Q56309136
# Zubiberriaren Batasuna

Zubiberri edo Zubiberriaren Batasuna 1631an sortu zuten Gipuzkoako hiru herrien batasuna izan zen: Amasa, Anoeta eta Zizurkil.

## Historia

Elkartzeak hurbileko hiribildu batzuen akordiotik sortzen ziren, aldi baterako konkordia-eskritura sinatzen zutenak eta gero berritzen zihoazenak. Fusio horiei esker, kideen suak — botoen baliokideak — biltzen zituzten, eta Gipuzkoako Batzar Nagusietara ordezkari amankomun bat bidaltzen zuten.
1631n hiru hiribildu elkartzeko dokumentua sinatu zuten: Amasa, Zizurkil eta Anoeta. Zizurkil, ordea, 1644an Andatzabean integratu zen azkenik. Anoeta eta Amasa 1732 arte egon ziren, banandu arte.
Deskribapena Pablo Gorosabelen Diccionario histórico-geográfico-descriptivo de los pueblos, valles, partidos, alcaldías y uniones de Guipúzcoa (1862) lanean agertu zen.

## Erreferentziak

* ↑ https://aunamendi.eusko-ikaskuntza.eus/es/zubiberri/ar-148304/
* ↑ Gorosabel, 1862, 33.or.
* ↑ ZUBIBERRIA. union de las villas de Amasa, Anoeta y Cizurquil, formada el año de 1631 para la asistencia alternativa de sus apoderados á las juntas generales y particulares de la provincia en representacion comun. La villa de Cizurquil se separó de esta union en 1644, y quedaron en ella las otras dos; cuya hermandad se disolvió en 1732, asistiendo desde entonces cada villa de por sí. Despues la de Anoeta entró en la union de Ainsu, y la de Cizurquil en la de Andatzabea. Gorosabel, 644. or.

## Kanpo estekak

* (Gaztelaniaz):Javier Maria Sada: Breve historia antigua de los pueblos de Gipuzkoa. Gipuzkoako Foru Aldundia.
* Datuak: Q119839766